**Հավելված**

**ՀՀ Լոռու մարզի Լոռի Բերդ համայնքի ավագանու**

**2025թ. փետրվարի 11-ի թիվ 12-Ա որոշման**

**ԿԱՐԳ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ԼՈՌԻ ԲԵՐԴ ՀԱՄԱՅՆՔԻ ԱՎԱԳԱՆՈՒ ԱՆԴԱՄԻ ԻՐ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆ ՀԵՏԵՎԱՆՔՈՎ ԱՌԱՋԱՑԱԾ ԾԱԽՍԵՐԻ ԴԻՄԱՑ ԱՄՍԱԿԱՆ ԴՐԱՄԱԿԱՆ ՓՈԽՀԱՏՈՒՑՈՒՄ ՍՏԱՆԱԼՈՒ**

Սույն կարգով սահմանվում է Հայաստանի Հանրապետության Լոռու մարզի Լոռի Բերդ համայնքի ավագանուն համայնքի բյուջեից տրվող ամսական դրամական փոխհատուցում ստանալու պայմանները.

1. Համայնքի ավագանու անդամը իր պարտականությունների կատարման հետևանքով առաջացած ծախսերի դիմաց իր ցանկությամբ և ավագանու որոշմամբ կարող է ստանալ ամսական դրամական փոխհատուցում` «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքի 11-րդ հոդվածի 1-ին մասով սահմանված կարգով:

2. Հայաստանի Հանրապետության Լոռու մարզի Լոռի Բերդ համայնքի ավագանու անդամը ստանում է իր պարտականությունների կատարման հետևանքով առաջացած ծախսերի դիմաց ամսական դրամական փոխհատուցում, եթե՝

1. Տվյալ ամսում մասնակցել է համայնքի ավագանու նիստերին և քվեարկություններին, ստորագրել է իր կողմից կայացված որոշումները և նիստերի արձանագրությունները,
2. անդամակցել է ավագանու որևէ մշտական հանձնաժողովի և մասնակցել մշտական հանձնաժողովի նիստերին ու աշխատանքներին,
3. մասնակցել է ավագանու կողմից անցկացվող քաղաքացիների ընդունելություններին, հանրային քննարկումներին և լսումներին,
4. Հանդիպումներ է կազմակերպել Լոռի Բերդ համայնքի բնակչության հետ, տեղեկացրել համայնքում կատարված աշխատանքների մասին:
5. Սահմանել, որ սույն որոշման 1-ին կետով նախատեսված դրամական փոխհատուցումն ավագանու անդամներին է տրամադրվում.  
   1) առանց ավագանու անդամների կողմից իրենց պարտականությունների կատարման հետևանքով առաջացած ծախսերը հիմնավորող փաստաթղթերի ներկայացման,

2) դրամական փոխհատուցում ստանալու ցանկության վերաբերյալ ավագանու անդամի դիմումի հիման վրա, որը ներկայացվում է Լոռի Բերդի համայնքապետարանի աշխատակազմի քարտուղարին,

3) անկանխիկ, յուրաքանչյուր ամսվա համար մինչև հաջորդող ամսվա 10-ը:

4. Ավագանու անդամին տվյալ ամսում դրամական փոխհատուցում չի վճարվում, եթե նա այդ ամսվա ընթացքում բացակայել է Լոռի Բերդ համայնքի ավագանու և մշտական հանձնաժողովի նիստերից, ինչպես նաև այն դեպքերում երբ տվյալ ամսում Լոռի Բերդ համայնքի ավագանու և մշտական հանձնաժողովի նիստեր չեն եղել:

**ԱՇԽԱՏԱԿԱԶՄԻ ՔԱՐՏՈՒՂԱՐ՝ Ա․ ՄԱՐՏԻՐՈՍՅԱՆ**

Կ.տ.